टॅराक्सॅकम ऑफिशिनाले
टॅराक्सॅकम ऑफिशिनाले (Taraxacum officinale) जेकरा के आम दुधाल भा अंग्रेजी में डैंडलायन कहल जाला, एगो फूलदार पौधा हवे। ई दुधाल जाति के पौधा सभ के एगो प्रजाति हवे जे सभसे बहुतायत से पावल जाला। एकर फूल छोट-छोट आ पीयर रंग के होलें।

अंग्रेजी नाँव डैंडलायन के बारे में बतावल जाला कि ई डेंट ऑफ लायन (शेर के दाँत) के बदलल रूप हवे; संस्कृत में एकरा के सिंहपर्णी भी कहल जाला, काहें से कि एकर पतई के दुनों किनारा टेढ़-टाढ़ दांत नियर होखे लीं। अंग्रेजी में एकर एगो अउरी नाँव ब्लोबाल हवे काहें से कि एक्ट पाकल गोल फर छुअले पर, या फिर एकदम पाक जाए पर अपने आप, कई छोट भुनगा नियर हिस्सा में फूट के उधिया जाला।

आयुर्वेद में एह पौधा के इस्तेमाल पित्त, पथरी आ अउरी लीवर संबंधी समस्या के इलाज करे में आ गठिया में लाभदायक बतावल गइल बा।

संदर्भ

पौधा